###### Stema%20(100px) Prova14

**Republika e Kosovës Komuna e Gjilanit**

**Republika Kosova Opstina Gnjilane**

**Republic of Kosovo Municipality of Gjilan**

 **Gilan Belediyesi**

 **EKSTRAKT**

**Nga procesverbali i mbledhjes së IV dhe të V të Kuvendit Komunal e mbajtur me datë 05.09.2024 në ora 10:00 në sallën e KK-së, me këtë:**

**R E N D P U N E**

1. Konstatimi i prezencës së anëtarëve të Kuvendit dhe miratimi i procesverbalit të mbledhjes së kaluar
2. Pyetje dhe përgjigje
3. **Rekomandimet e Komitetit për Politikë dhe Financa:**
	1. **Raporti financiar për periudhën Janar-Mars 2024**
	2. **Rishqyrtimi i Vendimit për ndryshimin dhe plotësimin e Vendimit 01.nr.016-35193 të datës 31.03.2022 për caktimin e anëtarëve në Komitetin për Politikë dhe Financa të Kuvendit të Komunës së Gjilanit (kërkesë e MAPL)**
	3. **Plani Lokal për Cilësi të Ajrit**
	4. **Emërimi i Komisionit për dhënien e titujve të nderit, çmimeve, mirënjohjeve dhe shpërblimeve**
	5. **Emërimi i komisionit për përcaktimin e Listës së lokacioneve dhe hapësirave publike për vendosjen e shtatoreve , busteve dhe simboleve brenda territorit të Komunës së Gjilanit**
	6. **Emërimi i Këshillit Komunal për vlerësimin e meritave historike e shoqërore të personaliteteve dhe ngjarjeve nga territori i Komunës së Gjilanit, tërësia etnike shqiptare dhe më gjerë**
	7. **Informatë rreth Manifestimit tradicional” Flaka e Janarit”**
	8. **Informatë rreth mbjelljeve pranverore**
	9. **Diskutim rreth ngritjes së kujdesit institucional për grupet e Margjinalizuara**

 **3.10 Diskutim rreth organizimit të trafikut publik brenda qytetit të Gjilanit**

 **3.11 Raporti i punës i Komisionit për zgjedhjen e Këshillave Lokale**

 **3.12 Informatë rreth projektit të rrugës “Hamdi Kurteshi”**

**2. Të ndryshme**

1. **Konstatimi i prezencës së anëtarëve të Kuvendit**

**Përveç anëtarëve të kuvendit në mbledhje prezantuan:** Alban Hyseni, Shpend Nuhiu, Arbenita Sopi Haziri, Bejtullah Osmani, Ali Arifi, Bajram Isufi, mediat e shkruara dhe ato elektronike.

**Munguan:** Ardhmërie Musliu, Valdrin Bajrami, Laurant Shabani, Blerim Haziri dhe Sreten Trajkoviq.

**Avdyl Aliu:** fillimisht dua të marr një përgjigjje a janë plotësuar kushtet që i kemi kërkuar?

**Kushtrim Kadriu:** transmetim medial siç po shihet nuk ka, nuk kemi shter të gjitha mundësitë dhe kërkesat që kemi mujtë me i kërku në drejtim të kryetarit të komunës dhe në këtë rast gjer tani nuk kemi marr ndonjë përgjigjje për procedurat e mëtutjeshme

Siç e dini ne kemi shpenzuar të drejtën e pagesës së një seance përmes kodit 999 e cila bëhet 1 herë për një shërbim dhe mundësi tjetër kuvendi komunal nuk ka.

**Bujar Nevzati:** mungesa e kryetarit të komunës për të satën herë në kuvend në vend që ai të jetë këtu i pari se e ka përgjegjësi institucionale ai nuk është fare këtu.

Edhe nëse nuk mundet të vije le të na krijon kushte elementare për mbarëvajtjen e punës tonë.

Ta siguron transmetimin e seancave online ashtu siç ka funksionuar kuvendi deri në fund të vitit të kaluar, le ti funksionon trupat profesionale të kuvendit komitetet, komisionet, këshillat, le ti bëj pagesat e tyre e jo ti shuaj të gjithë këto.

Le të punoj ndonjë punë në komunën tonë jo siç po ndodh në rrugën “Hamdi Kurteshi”, rrugën “Adem Jashari”, rrugën “Idriz Seferi”e shumë projekte të tjera.

Edhe ato pak projekte që i ka kryer aty këtu janë përfunduar pa mbikqyrje profesionale.

Mund ta formojmë një komision dhe ti shikojmë në çfarë gjendje të mjerueshme janë në këtë rast po e përmendi vetëm një projekt që ka filluar para disa ditësh në Përlepnicë Vali Ranch për ndriçim publik.

Unë jam interesuar vet te ky projekt e kam filluar ku kam shkuar edhe në zyre të projekteve edhe te drejtori ku ka filluar pa projekt, pa paramasë, pa para llogari.

I kanë hap disa vrima për shtylla ku kanë mujtë pa i njoftuar as pronarët e tokave.

Një nga ato e di që edhe në ara të mia kanë ndodh dy por nuk është problem ajo por së paku me na njoftu.

19 punëtorë të kthyer në punë të cilët janë mbajtën padrejtësisht nëpër gjykata ende nëpër zyre pa vende të punës nuk po them për të gjithë por për një pjesë të madhe të tyre nuk ju kanë dhënë mjete te punës, pa ju kryer obligimet financiare që 8 muaj kurse vitin e kaluar mjetet e tyre edhe të qytetarëve të komunës tonë 2.5 milionë i kemi dërguar në suficit as nuk ju kemi dhënë atyre qëllimisht e tash po dëgjoj që opozita nuk do të votoj të ju shlyej obligimet atyre 19 punëtorëve që nuk është e vërtetë.

Ku është kryetari sot duhet të ketë dikush një përgjigjje, 3 javë nuk ka qenë në zyre askush një informatë se ka lëshuar as nga Zyra e Informimit për Publik madje as vet kryetari.

Madje ai as për Ditën e Çlirimit të Gjilanit nuk ishte këtu paramendojeni të nderuar të pranishëm dhe të nderuar qytetarë në ditën më të rëndësishme të qytetarëve të Gjilanit kryetari mungon.

Këtyre ditëve kanë ndodh vërshimet nga shiu dhe dikush nga ju kisha dashtë të na njoftoj a ka dëme materiale se unë e di që ka dëme në komunën tonë se i kam pa videot dhe tek një familjar që ju ka bërë dëme.

Këtyre ditëve u publikua Raporti i Auditorit të Përgjithshëm për komunën e Gjilanit për vitin 2023 është raporti më i keq i mundshëm, është raport i kualifikuar prandaj edhe ne nuk kemi prit ndryshe sepse punët e kryetarit e qeverisë komunale po i shohim për çdo ditë ne edhe qytetarët.

Dhe krejt në fund përkundër këtyre vërejtjeve të mëdha të qeverisë komunale ne si grup parlamentar i PDK-së jemi të gatshëm që për hir të qytetarëve të komunës së Gjilanit të qëndrojmë në seancë dhe ta japim kontributin tonë për të mirën e qytetarëve.

**Krenare L. Kqiku:** unë fillimisht kryesues kisha kërkuar prej teje me vonesë jam njoftuar që do të mbahet kjo seancë vazhdimi i seancës së IV dhe të V.

Unë mendoj se është e udhës paraprakisht neve shefave me na njoftu se jemi në kohë të pushimeve dhe siç po shihet edhe vet ju e keni thirr seancën dhe nuk i keni numrat as nga pozita e as nga opozita.

Për këtë seancë propozimi im është për lejimin e rritjes së buxheti nga të hyrat e tejkalimit të realizimit të të hyrave vetanake të planifikuara për vitin 2023 se u potencua nga kolegët këtu që nuk po punohet, nuk po kryhet asnjë punë.

Sa i përket kolegut Bujar Nevzati që e potencoi që 19 punëtorët e kthyer në punë dua ta potencoj de po nga këto mjetet e bartura nëse barten këto mjete është planifikimi që këta punëtorë të kompenzohen.

Kështu që unë kërkoj prej gjithë juve që të futet në rend dite propozimi dhe të vazhdojmë me procedura tjera.

**Sadri Arifi:** njoftimin e keni pas të gjithë e materiale nuk keni pas.

**Kushtrim Kadriu:** sekretaria e ka dërguar materialin me kohë nuk mund të garantoj që ka mujtë mos me ardhën tek ti njoftimi sepse te shumica dërmuese ka qenë me kohë kurse plani i punës e parasheh datën 28 e enjtja e fundit mbajtja e seancave.

Nga muaji 1 gusht deri më 31 gusht kuvendi është zyrtarisht në pushim nga aspekti ligjor.

**Nazim Gagica:** unë kam një lutje për kolegët e mi të cilët janë pjesë e pushtetit ekzekutiv nga vartësit e kryetarit të komunës.

Të nderuar kolegë ai nuk e ka seriozisht funksionalizimin e këtij kuvendi, ai nuk e ka seriozisht kalimin e asnjë pike në këtë kuvend sepse e ka mbyll këtë kuvend qëllimisht e ka mbyll.

Ka shuar çdo mekanizëm të këtij kuvendi me qëllimin e vet dhe në anën tjetër thirret për mospagesë.

Unë kërkoj nga drejtoresha një raport se sa zyrtar publik janë paguar për punë shtesë prej momentit që ka hy në fuqi ligji për zyrtar publik.

A në anën tjetër nuk bën me u pagu komitetet, nuk bën komisionet a në anën tjetër sa zyrtari publik veç është paguar e është paguar për punë shtesë.

I pari komunës nuk vjen sot në kuvend që të kërkoj nga ne bartjen e atyre mjeteve që hiq se ka problem a i barten këto mjete për të cilat ju bëni zhurmë permanent dhe akuzoni opozitën.

**Ismajl Kurteshi:** mungesa në seancat e kuvendit komunal të këshilltarëve si të pozitës që sot po mungojnë mbi gjysma dhe shkuarja në pushim kur nuk janë shpall pushimet nuk është arsyetim.

Si të opozitës që po kërkojnë kushtet përtej asaj që është ligjore sepse ligjorja është plotësuar e Avdyli po kërkon përtej është papërgjegjësi ndaj qytetarëve.

Ne këtu jemi për qytetarët nuk jemi as për Alban Hysenin, as për njëri tjetrin por jemi për qytetarët.

Papërgjegjësi po aq të madhe ka edhe kryetari i komunës i cili nuk po vjen në seanca, nuk ka punë më të madhe se mos me ardhën disa herë radhazi është papërgjegjësi.

Performanca e kuvendit varet nga unë, nga Avdyli, nga ne të gjithë dhe ne nuk mund ta akuzojmë vetëm një person që kuvendi ska perfomancë.

Kërkoj nga këshilltarët komunal të pozitës dhe opozitës, kërkoj nga kryetari i komunës që urgjentisht të ulemi bashkë për ta zgjidh problemin për të cilin kemi obligim ndaj qytetarëve.

**Rendi i punës**

**Avdyl Aliu:** para se me hy te rendi i punës deshta të konstatoj se nuk janë përmbush kushtet minimale për mbajtje të seancës dhe kriteri që kemi dhënë .

Ai është shumë i thjeshtë një transmetim medial i çdo seance me pa publiku se çka jemi duke fol.

Njëkohësisht dua të flas edhe për rendin e punës dmth për seancën e IV prej shumë pikave që i kemi tashmë ato janë jo relevante nuk ka kuptim tash me fol për Raport financiar Janar-Mars, për manifestimin tradicional Flaka e Janarit, për mbjelljet pranverore.

Unë propozoj që këto pika të hiqen nga rendi i punës si pika me qenë 3.4, 3.5, dhe 3.6.

**Kushtrim Kadriu:** pikën 3.2 e kemi obligim ta trajtojmë sepse jemi në pikën ligjore dhe në rast se nuk e bëjmë si kuvend mund të futemi në procedura gjyqësore.

**Krenare L. Kqiku:** sa i përket rendit të ditës unë propozoj që ky rend që është miratuar në KPF këto pika që i kemi para nesh të mbesin në rend dite edhe pika 3.1 sepse mendoj se e kemi obligim ta diskutojmë dhe ta tejkalojmë.

Plus kësaj unë kërkoj që edhe një pikë tjetër të futet në rend të ditës për mjetet e bartura.

**Ismajl Kurteshi:** unë propozoj që në këtë seancë të futet edhe pika për propozimin dhe formimin e komisionit për ndryshimin e rregullores për ndarjen e bursave.

Ne të gjithë si kuvend jemi pajtuar që ajo rregullore duhet të ndryshoj dhe poashtu është një vendim i kuvendit që në tetor të hapet konkursi.

Është mirë që sot të formohet komisioni e në mbledhjen e radhës komisioni të vjen me propozime të ndryshimeve për plotësimin e rregullores për ndarjen e bursave.

**Kushtrim Kadriu:** pa rregullore na njofton sekretaria që nuk mund ta formojmë komisionin.

**Sadri Arifi:** së pari një sqarim të vogël në qoftë se dikush e ka kuptuar që data 25 prill është gabim qëllimisht e kam dërguar të tillë për me pa të gjithë se që nga muaji i 4 të gjithë së bashku me ne kemi marr paga pa punuar asgjë dmth nuk ëhstë gabim teknik.

 E dyta çështja e rregullores për bursa ka ardhur nga muaji i kaluar nga DKA draft rregullorja dhe nuk na prish punë asgjë që ta kemi për seancën e ardhshme edhe rregulloren, edhe komisionin se pa kaluar rregullorja nuk mundet as komisioni me shpall konkursin për bursa.

**Bujar Nevzati:** po flas në emër të grupit të këshilltarëve të PDK-së edhe unë mendoj që pika 3.2, 3.4, 3.5 edhe propozimi i prof.. Ismajl ne mundemi me propozu komisionin dhe mandej ta vazhdojmë punën që të futet në rend të ditës.

Sa i përket pikës që e propozoi shefja e grupit të VV-së qëndrimi i PDK-së lidhur me bartjen e mjeteve vatanake 2023/ 2024 është që ne edhe në seancat e kaluara të kuvendit komunal kemi votuar këtë propozim për të futur batjen mirëpo kryetari i komunës nuk e ka marr seriozisht këtë çështje dhe nuk ka bërë asnjë përpjekje që kjo pikë të miratohet nga kuvendi komunal.

Moskomunikimi i duhur, mosgatishmëria për bashkëpunim me grupet parlamentare bile edhe në mospjesëmarrje në disa seanca të kuvendit komunal ka bërë që kjo çështje të mbetet pezull duke penguar dhe duke dëmtuar shumë procese të komunës së Gjilanit.

Sipas ligjit dhe financave publike ky vendim për bartje është dashtë të mbahët në muajin mars e ne sot jemi në muajin shtator pra 6 muaj me vonesë.

Dhe kryetari i komunës deri tani u interesua pak që për këtë çështje të diskutohet në formën e duhur me të gjitha subjektet politike të përfaqësuara në kuvendin komunal andaj në emër të grupit të këshilltarëve të PDK-së propozoj që seanca të filloj e IV dhe e V dhe në fund të ulemi ta ftojmë një seancë tjetër edhe ti bisedojmë edhe këtë pikë edhe është fillimi i vitit të ri shkollor ku prezent është drejtori i DKA dhe që do të na jep një informatë të shkurtër.

**Alban Hyseni:** siç e dini është koha për mjetet e bartura të vitit 2023 ku ne e kemi planifikuar një pjesë të madhe të mjeteve kapitale të cilat i kemi prezantuar më herët në opinion përmes këtij buxheti ndërkohë tani jemi në muajin shtator me çka pamundësohet vazhdimi i atyre projekteve sepse është shumë vonë.

Për një pjesë prej këtyre projekteve kemi bërë zgjidhje të tjera ndërkohë që ky buxhet i cili tashmë është planifikuar është liruar edhe për nevoja të tjera në të cilat janë paraqitur probleme edhe në të njejtën kohë kemi mbetur mbrapa me disa pagesa për shkak të mos bartjes së buxhetit.

Për dallim nga hera e kaluar buxheti këtë herë është i riorganizuar unë po ju përmend në të gjitha kategoritë duke filluar nga pagat, mallrat dhe shërbimet, subvencionet dhe shpenzimet kapitale.

Për secilën prej këtyre shërbimeve se ku do të jetë i orientuar dhe i drejtuar.

Për kategorinë ekonomike të pagave për ata që janë të kthyer në punë dhe që kemi mbetur borxh për 7 vite të cilët kanë marr 50% të pagës janë të dedikuara 347, 243.29 me ç’rast vendimet gjyqësore të tyre që janë shpallur të pafajshëm ju është dhënë e drejta për tu kompenzuar në këtë shumë.

Janë të planifikuara që me bartje të buxhetit të përfundohen kjo na lejon 2 çështje që ti realizojmë.

**Nazim Gagica**: jemi ardhën në një situatë të pazakonshme kur sot kemi prezent kategori ose përfaqësues të kategorive të ndishme të sjellur këtu në kuvend për të gjetë një rrugë e cila është përdor për një presion të bartjes së përgjithshme të buxhetit.

E di që është viti i fundit i qeverisjes dhe tash gjitha përpjekjet janë që të bëhet diçka por nëse nuk mund të bëhet në projekte atëherë të bëhet në opinion.

Ti tregojmë opinionit se ne jemi të interesuar me punu dhe në anën tjetër të tjerët nuk po na lanë por në anën tjetër keni vepruar edhe me punëtorët e Tregut, me Handikosin duke e bartur problemin tek opozita.

Kur e keni bërë marrëveshjen me punëtorët e Tregut me 9 prill nuk e keni pyet këtë kuvend kjo është mëse e vërtetë dhe në njëfarë forme meritat i keni marr për veti se ne po ju ngrisim pagat.

Afati i pagesave ju e dini se shkon deri më 24 dhjetor por sot emergjente për ne është kjo dhe ne si AAK ne sot i ndajmë specifikat e veçanta përkrahim kërkesën e Handikosit, Shoqatës së të verbërve, përkrahim buxhetin për punëtorët e Tregut, të Pemës dhe kërkesa e fundit ajo e varrezave të dëshmorëve.

Të tjerat ashtu siç e thanë edhe kolegët tanë ulemi bisedojmë i shohim kah i orjentoni ato projekte, kah po i orjentojmë, ku janë nevojat më të mëdha, nëse është për me u asfaltu një rrugë shembull Abdulla Presheva pse mos me qenë Motrat Qiriazi.

Por që sot ne e përkrahim bartjen e mjeteve vetëm për këto kategori dhe për këto projekte që sot janë këtu.

**Arianit Sadiku:** e kuptoj që grumbullimi i pikave të rendit të ditës prej seancave të mëparshme është dashtë fillimisht si kryesues ti thërrasësh në takim shefat e grupeve dhe këtë temë të diskutimit ta evitojmë para se me thirr këtë seancë.

Kjo pika elementare në të cilën është dashtë me u marr para se me thirr këtë seancë është dashtë ti konsultosh subjektet politike të paktën shefat.

Sa i përket bartjes së mjeteve shumë qartë vërehen se qytetarët e kanë kuptuar që mosbartja e mjeteve është për qëllime krejtësisht politike që këto projekte të cilat i ka prezantuar kryetari qysh moti që mos të marrin dritën e gjelbër dhe të fillojnë punimet.

Për buxhetin e vitit të ardhshëm kishim mujtë me diskutu çështjen e planifikimit por për çështjen e bartjeve dhe të mjeteve si duket tendenca është më shumë të bllokohet çdo gjë në komunë se sa të shtyhen projektet para të cilat i ka të planifikuara kryetari qysh prej vitit të kaluar.

Dua edhe tju rikujtoj kolegëve të opozitës që një pjesë e projekteve të cilat janë përmes bartjes së mjeteve janë të dakorduara pikërisht me juve në vitin e kaluar kur është bërë bartja e mjeteve.

Alban Hyseni: unë e kuptoj që skemi me u dakordu në gjitha pikat dhe mendoj që është në rregull ashtu edhe rendi e kërkon ashtu.

Unë besoj se ka edhe pika tjera që i përkrahni te bartja e buxhetit por ndoshta nuk i keni përmend të gjitha.

Tash për shkak të urgjencës që i kemi me punëtorët e Tregut dhe në raport me shërbimet sociale që ofrohen mua më duket si bartje e presionit por unë vetëm një gjë po ju them.

Unë kam presion prej njerëzve që janë këtu sot direkt në zyrën time për këtë punë unë nuk kam mjete tjera pos bartjes së buxhetit që të kryhen shërbimet që kërkojnë ata.

Për shkak të urgjencës që e kemi me punëtorët e Tregut një pjesë e punëtorëve janë në grevë kisha kërkuar prej juve mirëkuptim që ta trajtojmë si pikë të parë të rendit të ditës.

**Nazim Gagica:** ne do ti ndajmë këto kategori dhe këto kode buxhetore për aprovim por jo në tërësi, ne i bartim vetëm ato çka propozuam ne paraprakisht.

**Avdyl Aliu:** edhe ne jemi për këto qysh e dhanë kolegët më herët e bëjmë në vazhdimin e seancës së V se kanë kohë me shku ti bëjnë ndarjet qysh edhe u propozuan dhe ne i votojmë kërkesat e juaja.

**Bujar Nevzati:** unë propozova që në seancën e radhës shumë shpejt mundemi me u marr vesh se kur ta caktojmë seancën e radhës se kur ka prit qe 6 muaj mundet me prit edhe 4 a 5 ditë.

Pajtohem që në seancën e V drejtoresha e Financave është këtu me i nda këto kategori.

Një pyetje kam për kryetarin ti i ke nda pagat para 4 muajve a 5 nëse ke pas të drejtë është mirë me na tregu rriti dhe vazhdoj ske nevojë për kuvendin komunal dmth kisha dashtë këtë përgjigjje nga ana e juaj.

A ke pas të drejtë me i rritë pagat pa vendim të kuvendit komunal nëse po vazhdoje me ta nuk ke nevojë për ne se i ke marr meritat për ngritje të pagave vazhdoje edhe më tutje?

Dua të ceki edhe diçka është një mërgimtar nga Zvicra që më ka shkruar këtu për transmetimin që është sot duke ndodh kjo deshta ta lexoj.

Zëri po transmetohet vetëm përmes kamerës dhe jo me zërim siç duhet?

**Alban Hyseni:** sa i përket të dytës unë po e inkurajoj kryesuesin e kuvendit që është zot i kësaj shtëpie ta inicoj menjëherë sot apo nesër kërkesën për blerjen e pajisjeve të zërimit kamerave gjithave që janë të nevojshme dhe janë dakord.

Unë nuk i kam rritë rrogat si vullnet apo kërkesë e imja por i kam rritë si kërkesë e punëtorëve pra vetëm këtë duhet ta keni të qartë.

Unë kërkoj publikisht falje prej juve sepse unë i kam rritë pagat e tyre me kërkesë të tyre jo si vullnet i imi.

***Me 8 vota për, 19 kundër hiqet nga rendi i punës pika 3.1.***

***Me 20 vota për miratohet pika 3.2 i rendit të punës.***

***Me 8 vota për, 19 kundër hiqet nga rendi i punës pika 3.3.***

***Me 29 vota për miratohen pikat 3.4, 3.5 dhe 3.6.***

***Me 20 vota për pika 3.7 hiqet nga rendi i punës.***

***Me 19 vota për pika 3.8 hiqet nga rendi i punës.***

***Me 3 vota për, 19 kundër pika 3.9 dhe 3.10 hiqen nga rendi i punës.***

***Me 19 vota për pika 3.11 hiqet nga nga rendi i punës.***

***Me 19 vota për pika 3.12 hiqet nga rendi i punës.***

**Propozimet e Ismajl Kurteshit për krijimin e komisionit për bursa**

**Gentrit Murseli:** dua të bëj një sqarim ne si anëtarë të kuvendit kur kemi pas takime në DKA me ish drejtoreshën dhe zyrtarët e DKA-së ne e kemi pas qëndrimin që komisioni i bursave duhet me qenë i përfaqësuar nga anëtarët e kuvendit ashtu qysh ka menduar edhe kryetari i komisionit z. Kurteshi.

Mirëpo ju duhet me pas parasysh një gjë iniciativa e DKA-së ka qenë me plotësim ndryshim të rregullores që kjo kompetencë ose kjo detyrë për me mbar vajt procëesin duhet me i taku DKA-së.

Kur ne atëherë kemi vendos që prapë me mbet në anën e kuvendit dhe anëtarët e kuvendit me qenë anëtarët e komisionit për bursa DKA më nuk e ka bërë as edhe më të voglin hap për me pas plotësim ndryshim të rregullores.

Tash ne nuk po mundemi me paragjyku ne nuk e dimë se çfarë ndryshimi ka me pas nga ana e DKA-së andaj edhe ne jemi që pasi të votohet rregullorja me plotësim ndryshim ku ne përveç ndryshimeve të tjera që i bëjmë jemi dakord që në atë rregullore prapë të vendoset që përfaqësues prap ti kemi anëtarët e kuvendit.

Ne njëherë duhet ti miratojmë ndryshimet e rregullores sepse në rregullore janë të vendosura edhe kompetencat e anëtarëve të komisionit.

Pra çka në këtë rast nëse DKA ose ekzekutivi kërkon që anëtarët e komisionit gjatë procesit të jenë zyrtarë të DKA-së.

Ne nuk po mundemi të paragjykojmë kështu që unë kërkoj me mirëkuptim edhe pse unë e mbështes iniciativën e kryesuesit të komisionit ky ka të drejtë sepse komisioni duhet me votu në kuvend.

Mirëpo ne ende nuk e kemi rregulloren me plotësim ndryshim.

**Nazim Gagica:** ne sot nuk jemi të gatshëm dhe në gjendje por është më mirë të shtyhet për një seancë tjetër.

**Ismajl Kurteshi:** ashtu siç tha Gentriti DKA përveç propozimit që e bart komisioni prej kuvendit në drejtori nuk kanë bërë asnjë hap.

Ne si anëtarë të komisionit dhe të interesuarit për me rregullu këtë çshtje i kemi bërë një varg propozimesh ku në mesin e tyre kam propozuar edhe unë disa çështje ku atë material e kam edhe sot.

Ish drejtoresha e DKA-së e ka kërkuar prej meje materialin ja kam përcjell por siç po shihet nuk është bërë asgjë kështu që idea ime ka qenë që sot të formohet komisioni për hartimin e rregullores.

**Sadri Arifi:** unë sa u konsultova me ish shefin e DKA –së sepse ai më ka dërguar një draft dhe e pyeta se kush e ka argumentuar atë me tha se janë të gjitha të profesorit.

***Me 27 vota për miratohet Rendi i punës.***

1. Pyetje dhe përgjigje

**Gentrit Murseli:** pyetja e parë është për drejtoreshën e DBF drejtoresha e ka bërë planifikimin për dëgjime buxhetore dhe të ju them të drejtën kur e kam pa jam habit.

Qysh ekziston mundësia që për 2 ditë unë po them shkel e shko me organizu kaq shumë dëgjime buxhetore ta marrim shembull pika nr 2 dëgjim buxhetor me banorët e fshatrave të komunës së Gjilanit.

Dëgjim buxhetor me datën 28 gusht ora 12 salla e kuvendit komunal dmth ekzekutivi i takon të gjithë përfaqësuesit e të gjitha fshatrave takim me banorët e fshatrave kjo nënkupton të gjithë banorët e gjitha fshatrave që janë mbi 40.000 do ti takonin në sallën e kuvendit ku janë 35 ulëse që nënkupton veç ka 1 përfaqësues me ardhën prej secilit fshat nuk kanë hapësirë të mjaftueshme për me qenë prezent këtu.

Ky është shqetësimi i parë jo si pyetje drejtoreshë po kur të doni gjatë javës që jeni e gatshme që për të gjitha dëgjimet buxhetore të na përcjellni në mënyrë elektronike procesverbalet me numrin e pjesëmarrësve në secilin dëgjim buxhetor që ta kemi parasysh se sa ka pas pjesëmarrje ta marrim shembull edhe në takimet e tjera që i keni pas?

E dyta unë paralajmërova drejtorin e DKRS për një pyetje që ai duhet të jep sqarim ose në pyetje dhe përgjigjje ose kur ta diskutojmë çështjen e bartjes së mjeteve financiare.

Unë nuk dashta me u përfshi në debat më herët por kisha dashtë që gjithë anëtarët e kuvendit me qenë të vëmendshëm në këtë pikë sepse kur po flet kryetari i komunës për fajin që nuk po barten mjetet e vitit 2023 ai nuk po e lë fajin veç te anëtarët e opozitës sepse ne me kompetenca për vetqeverisje lokale i kemi kompetencat e barabarta.

Asgjë nuk dallojnë anëtarët e kuvendit prej opozitës dhe qeverisë.

E tha kryetari nëse keni qenë të vëmendshëm një çështje nuk kam arritur ti paguaj mjetet financiare për subvencionim ndaj organizatave joqeveritare sepse nuk i kam bart mjetet e vitit 2023 ?

Për me qenë më i qartë kur DKA e ka shpall thirrjen publike për subvencionim e ka caktuar vlerën se sa kapacitet financiar me i mbështet organizatat qeveritare.

Nuk ka të drejtë DKA me i pas në dispozicion ta marrim shembull për subvencionim 200.000 € e me shpall thirrje publike në vlerën 500.000 e tash për fajin e këtij gabimi që e ka bërë drejtori i DKRS e akuzon secilin anëtar të kuvendit që mjetet financiare të organizatave joqeveritare nuk po ju dalin sepse ju nuk po e bëni votimin e bartjes së mjeteve.

E çka dua ti them drejtorit të DKRS edhe pse nuk është këtu i pranishëm po kur do që vjen është që anëtarët e kuvendit nuk kanë përgjegjësi për me votu bartjen e mjeteve.

Pyetja e fundit është për DKRS që Arbëri raporton dhe propagandon në rrjetin e tij në facebook fjalë të pavërteta tash pyetja për DKRS është çështje shumë e rëndësishme.

Prej fillimit të procesit në secilën procedurë kur e kanë humb landën në oshp ka dal një postim publik prej këtij zotërisë në fjalë ku thotë do ta tejkalojmë edhe këtë hap edhe çështja e stadiumit do të filloj.

Dua sqarime nga DKRS sepse kryetari nuk është këtu, pse e humbët rastin në oshp, pse u ankuat në oshp?

Komuna e Gjilanit e ka humb lëndën në oshp vendimi përfundimtar i oshp-së ka qenë që kjo duhet me u kthy në pikën zero për shkak të shkeljeve flagrante në prokurim publik.

Komuna e Gjilanit nuk ka ankimu, nuk e ka dërguar çështjen në gjykatën komerciale aty ku duhet me i sfidu çështjet edhe vendimet përfundimtare të oshp-së.

Por çka është qesharake dhe mua më ka ardhën keq qysh ka mundësi gjithë kjo komunë me mbi 100.000 banorë me alamet zyrtarësh profesional që e njohin ligjin tepër mirë me dërgu kërkesë për sqarim dhe ankesë në oshp për vendimet e tyre përfundimtare.

Oshp me ju kthy komunës së Gjilanit me këshillë juridike dhe thotë se jeni të papërgatitur profesionalisht dhe të dini që vendimet e oshp-së mund të ankimohen vetëm në gjykatën komerciale kështu që pranojeni publikisht e keni humb si autoritet kontraktues betejën që e keni pas në atë kompani që është ankuar.

**Avdyl Aliu**: e kam trajtuar raportin financiar për 5 muajt e parë për dreka dhe darka të vitit aty është turp për një komunë me i pas ato gjëra.

Vetëm 10 raste i kam marr dreka zyrtare por ka edhe tjera po në këto 10 raste janë diku 11.244€ për dreka zyrtare.

me 30.01.2024 është një drekë zyrtare 1891€ unë i kam përkthyer dmth janë 19 pensione të pleqve, me datë 12.04.2024 janë 1222 € , me 07.02.2024 është ngrënë drekë zyrtare 2 herë 1 herë me një restaurant 2454 € prapë me 07.02.2024 355 € .

Me 05.02.2024 me një restaurant 784 € me një tjetër 334 €, me 31 janar me një restaurant janë ngrënë 2 dreka zyrtare me ka dy shuma 396 € dmth qysh kanë qëlluar kështu dy faktura të njëjta.

Në muajin mars 957€, prapë në mars 1450€ krejt këto dmth vetëm 10 raste i kam nxjerr ku i bie 112 pensione.

Tjetra është për kontratat në vepër kryetari i komunës ka pas thënë se është shkelje e ligjit çka ka bërë kryetari si ka ardhën e ka pa që ata e kanë shkel pak ky ja ka nis edhe më shumë.

Kam kërkuar qasje në dokumente publike sipas ligjit që më lejohet në korrik të vitit 2023 ku kanë qenë 49 raste kontrata në vepër, 49 shkelje ligjore.

Pas një viti prap kam kërkuar në korrik të vitit 2024 përgjigjja që është dashtë të ma jep komuna për 7 ditë sipas ligjit për qasje në dokumente publike ma kanë vonuar 7 muaj.

Jam ankuar te Agjensioni për privatësi po po ata duke e përkëdhel edhe kryetarin, edhe komunën e di kryetari se qysh nuk më kanë kthyer përgjigjje.

Kur kam dashtë me dërgu në instanca të tjera pas 7 muajve ma kanë kthyer përgjigjjen.

Përgjigjja pas 7 muajve thotë që prej 49 tash janë 82 raste e që nuk janë 82 raste por ka më shumë sepse kur i kam marr shpenzimet me i pa aty dalin shumë emra tjerë shërbime të veçanta që nuk e di çka janë ato shërbime të veçanta kur i sheh disa njerëz atëherë është pikëpyetje se çfarë shërbime të veçanta japin ata.

Kam gjetë të punësuar me shkollë të mesme e kanë punën në inspektor të shërbimeve publike që është shkelje shumë e madhe.

I punësuar me shkollë të mesme është inspektor i komunikacionit, 2 të punësuar me shkollë të mesme janë zyrtar të tatimit në pronë kur dijhet që komuna e Gjilanit sa ka me fakultet e masterin e ka me ekonomik.

Zyrtar i logjistikës me shkollë të mesme paguhet 600 € , 1 i punësuar me fakultet që nuk është VV paguhet 350 € .

Një i punësuar në kontratë në vepër paguhet 1000 € ku ka kështu me u pagu, 1 i punësuar paguhet në 2 vende të punës.

Qysh mundet me i mbajtën 2 vende të punës për një orar 500 € i merr te zyra e Kryetarit dhe 500 i merr te Zyra e Avokatit të Popullit.

**Sami Ahmeti:** pyetjen e parë deshta ta bëj për Handikosin dhe Shoqatën e të verbërve por po tërhiqem për arsye se kjo veç po trajtohet seancën e ardhshme.

Kam një pyetje që vërtetë më ka shqetësuar në fshatin Livoq i Epërm rruga e dëshmorit Sherif Sherifi në të dy anët e rrugës shtrohet ndërsa kjo ndahet, ku është arsyeja pse kjo rrugë ndahet kur ka banorë më së shumti?

Unë e di pse ndahet sepse një anëtar i VV e pengon këtë rrugë me u shtru ?

Dhe dua ti tregoj atij kolegut një koleg i yni në Administratë që ju se dini në muajin dhjetor të vitit 2023 me një fakturë po e citoj thotë është vjedhje dhe prej muajit 1 janar deri 31 tetor ai zotëria vjen në punë dhe shkon te shtëpia asnjë punë nuk e kryen, ju është marr qasja veç për një fjalë drejtoresha e di për kënd e kam fjalën dhe po i linçoni punëtorët.

Vjen në punë asnjë punë nuk e kryen nuk e kam të drejtën e autorit.

A dini të më tregoni se kur fillon ambulanta në Uglar kur e dimë se ajo ka pas me përfundu në vitin 2023 dhe tjetra qysh mundet me kanë blerja e shërbimeve në vendin e njejtë punët e njëjta me i kry ndërsa paguhet me pagë të ndryshme.

A vetëm pse është person i hendikepuar ai merr pagë më pak se personi tjetër që vendin e njejtë me përgatitje profesionale të njejtë paguhen me pagë të ndryshme.

Mundem tju faktoj kur të doni me emër dhe mbiemër.

**Arbër Musliu:** po më pengon diskutimi ku neve po na akuzoni a prej muajit shkurt skemi mbajtën seancë.

Deshta të ndërlidhem te planifikimet faktikisht kemi la 10 milionë € borxh e dyta po dua të lidhem te puna e stadiumit ju e keni pa unë nuk manipuloj në facebook asnjëherë dhe e kam publikuar raportin e auditorit të vitit 2023 ka tejkalim të vlerës 150.000 € në pozicione.

**Afërdita B. Ajdini:** është një kërkesë e një armate të tërë mësimdhënësish që të na tregoni pak për CV tuaj, përgatitjen tuaj profesionale?

Nuk dua të na dërgoni me email se drejtoresha paraprake gjithmonë përgjigjjet ka thënë se me email ju dërgoj por si ka kthyer asnjëherë.

Drejtor po ta kujtoj që një drejtoreshë paraprake është shkarkuar nga detyra për nepotizëm, a do të ketë nepotizëm në mandatin tuaj, në konkursin e fundit çka ka ndodhur.

Emri i një profesoreshe të lëndës së fizikës që është pranuar për shkolla të mesme, a konkurs nuk ka pas për shkolla të mesme, asaj i figuron emri aty?

A duhet ky konkurs të anulohet, në shkollën e gjimnazit shoqëror figuron emri i profesorit që sapo ka hy ai në konkurs, qysh figuron emri i profesorit në orar?

Vitin e kaluar 20 nxënës të shkollës së mjekësisë kanë mbet pa u regjistru dhe disa i kanë bart në shkolla të tjera dhe 6 vajza nuk kanë shku askund e kanë humbur vitin.

Ato 6 vajza sivjet janë pranuar në shkollën e mesme të mjekësisë prandaj dua të përgjigjesh në këtë pyetje?

**Gresa Avdiu:** unë e kam një reagim për Arbërin se më herët e përmendi se ka pasur dyfishim të mjeteve për klubet sportive.

Unë Arbërit po ja bëj me dije nëse nuk e din se klubet sportive momentalisht po kërkojnë ndihmë tek bizneset e Gjilanit për mbijetesë kur është më mirë ta di se në çfarë gjendje komuna e Gjilanit i ka sjell me trefishime buxhetin që ju ka bërë.

**Ekrem Kryeziu:** drejtor a je në dijeni që ende nuk janë përfunduar procedurat e shpronësimit të pronës 146-0 me sipërfaqe prej 11.24 hektarë në zonën kadastrale të Dobërqanit me të cilën pronë është shpallur nga ky kuvend zonë me interes të ligjshëm për publik e 30 maj 2023 dhe çka keni ndërmarr ju si komunë që e njëjta ti kaloj në pronësi klubit futbollistik në përputhje me zotimin që kryetari i komunës e ka bërë para kryetarit federatës së futbollit të Kosovës në tetorin e vitit të kaluar për sigurimin e parcelës dhe infrastrukturës bazike në mënyrë që të nënshkruhet memorandumi për rregullimin e stadiumit të futbollit në Dobërqan?

**Bujar Nevzati:** si shef i këshilltarëve të PDK-së kam vërejtje edhe në udhëheqjen tënde edhe te kërkesa që është te kjo pyetje te këshilltarët që po e zgjasin.

Për këtë jemi marr vesh prej fillimit është 30 minuta nga një minutë të bëni pyetje kryhet kjo pikë andaj kërkoj që ti ta respektosh 30 minutëshin dhe mandej të marrin përgjigjje nda drejtorët.

Unë i kam disa pyetje por mungon kryetari, mungon drejtori i DSHPIB, drejtori i DKRS për të cilët i kam pyetjet prandaj nuk po e zgjas meqë në seancën tjetër do të jem prezent.

**Imran Haziri**: i kam disa pyetje për kryetarin por pasi që nuk është mundet të përgjigjet nënkryetarja.

Kam një kërkesë për asfaltimin e rrugës në fshatin Stanqiq dhe fshatin Dunav janë kërkesa të kahmotshme të banorëve të kësaj pjese të cilat ende nuk po përfundojnë dhe mund të themi se janë në rrugë të vetme të cilat kanë mbetur vetëm në grykën e Karadakut ku për këto kërkesa është në dijeni edhe asambleistja e VV –së Mimoza.

Poashtu edhe një pyetje për rrugën Pogragjë –Sllubicë a planifikon komuna punime në këtë rrugë pasi kemi banorë të asaj ane të cilët janë tashmë duke ndërtuar në vendlindjen e tyre dhe rruga ka mbetur e patrajtuar për vetëm 1.6 km.

Pse komuna e Gjilanit nuk po e angazhon një kompani për mirëmbajtje të parqeve pasi që Tregu siç po shihet edhe po jemi dëshmitarë çdo ditë sepse nuk po arrin ato ti mirëmbaj?

Disa kamera të qytetit janë jashtë funksionit, a ka komuna e Gjilanit kompani të kontraktuar për mirëmbajtjen e tyre?

**Herolinda Leka:** sa i përket organizimit të dëgjimeve buxhetore konsideroj që procesi i dëgjimeve buxhetore është përmbyll me sukses.

Gjatë hartimit të kalendarit të dëgjimeve buxhetore kam tentuar që të përfshij sa më shumë qytetarë edhe të grupeve të ndryshme të interesit.

Sot sapo isha duke dërguar email tek zyrtari i cili i bën publikimet në ëebfaqe ne kemi nda secilin dëgjim buxhetor por janë të faktuara me foto dhe për shkak të mos humbjes së vëmendjes së procesverbalit të gjatë në formë tabelare kam kërkuar që me i paraqit kërkesat të cilat kanë dal nga këto dëgjime buxhetore dhe pastaj në fund ne do të shohim pas miratimit të buxhetit dhe do ti shënojmë se cilat kërkesa kanë kaluar dhe janë fut në buxhet.

Konsideroj se i tërë procesi dhe dëgjimet buxhetore kanë qenë shumë konstruktive bashkëbisedimi me qytetarë ka qenë i jashtëzakonshëm interesi kanë pas kërkesa me të vërtetë të arsyeshme.

Sa i përket ndarjes së shpenzimeve nga granti qeveritar unë i kam të paraqitura në formë tabelare të gjitha edhe për burimet e financimit.

Unë do tju dërgoj në formë elektronike përgjigjjet dhe do ti shihni se sa janë shpenzuar ndërsa se si do ti shpenzojmë këto do tju jap një sqarim fuqia ekzekutive ka vetëm drejtorinë time pastaj përgjegjësia e shpenzimeve kapitale, mjetet unë bëj vetëm forma tabelare nga shifrat që më vinë nga drejtorët tjerë dhe paraqes para jush dhe palëve të tjera të interesit.

**Shpend Nuhiu:** unë jam Shpend Nuhiu falemnderit që më pyete me fol për jetën time, për CV time në këtë mbledhje kaq publike kjo është shumë në favorin e madh për një politikan por nuk do të flas.

Sa i përket procesit të rekrutimit është ende përderisa po flasim është ende duke ndodhur do të kemi javët në vazhdim procedura që duhet me i ndjek.

Sa i përket 6 vajzave në shkollën e mjekësisë unë nuk kam informacion**.**

**Avdyl Aliu:** të deklarohen për qytetarët që nuk kanë përgjigjje.

**Leonora M. Bunjaku:** ju falënderojmë për pyetjet por sa i përket korrektësisë ne kemi diçka informatë por po besoj për me qenë sa më saktë lidhur me ato shifra çdo drejtor si i DKRS, DKA, DBF e të tjerë me shkrim si zakonisht do tju përcjellim.

**3.2 Rishqyrtimi i Vendimit për ndryshimin dhe plotësimin e Vendimit 01.nr.016-35193 të datës 31.03.2022 për caktimin e anëtarëve në Komitetin për Politikë dhe Financa të Kuvendit të Komunës së Gjilanit (kërkesë e MAPL)**

**Avdyl Aliu:** nga grupi i këshilltarëve nuk ka ndryshime mbetet ajo që e kemi dhënë ne propozimin dhe ajo arsyetohet që në global i kemi llogarit në tërësi komitetet dhe kur e merr si tërësi atë kriterin dhe është e kënaqshme për barazinë gjinore.

***Konstatojmë se mbetet në fuqi vendimi njejtë.***

* 1. **Emërimi i Komisionit për dhënien e titujve të nderit, çmimeve, mirënjohjeve dhe shpërblimeve**

 **PDK- propozon Fitim Rifati.**

 **LDK- propozon Abdullah Demiri, Bardhyl Kadriu dhe Amire Isufi.**

 **LVV- propozon Agim Hotnjani dhe Blerim Haziri.**

 **AAK- propozon Fazile Ramadani.**

**Besim Guda:** kam një pyetje për sekretarinë a kanë këta ndonjë biografi që ta dimë se kujt po ja japim votën?

**Sadri Arifi:** po plotësisht me vend është ajo që po kërkon por tek ne kërkohet më shumë aspekti politik dmth duhet përfaqësimi i anëtarëve të kuvendit, aspekti ligjor dhe profesional.

**Besnik Shala:** shqetësim me vend i kolegut edhe përgjigjja e sekretarisë me vend dhe unë besoj që këtë pikë ndoshta është mirë me u plotësu edhe këto kritere me pas edhe përbërjen gjinore dhe ta ketë një cv për secilin anëtar.

***Me 28 vota për miratohet pika 3.4 e Rendit të Punës.***

* 1. **Emërimi i komisionit për përcaktimin e Listës së lokacioneve dhe hapësirave publike për vendosjen e shtatoreve , busteve dhe simboleve brenda territorit të Komunës së Gjilanit**

**LDK propozon Herolind Ramadani, Gazmend Rashiti dhe Leotrim Bllaca.**

**LVV propozon Ali Arifi dhe Bekim Salihu.**

**PDK propozon Bahrije Mahmuti.**

**AAK propozon Vedat Beqiri.**

***Me 28 vota për miratohet pika 3.5 e Rendit të punës.***

* 1. **Emërimi i Këshillit Komunal për vlerësimin e meritave historike e shoqërore të personaliteteve dhe ngjarjeve nga territori i Komunës së Gjilanit, tërësia etnike shqiptare dhe më gjerë**

**LDK propozon Sabit Rrustemi, Zyrije Shala dhe Fadil Kajtazi.**

**LVV propozon Ilir Vokshi dhe Faik Sahiti.**

**PDK propozon Sami Hoxha.**

**AAK propozon Zarife Asllani.**

***Me 28 vota për miratohet pika 3.6 e Rendit të punës.***

 **Seanca e V e Kuvendit Komunal e mbajtur me datë 05.09.2024**

**Avdyl Aliu:** fjala ime është publike edhe çka do që foli këtu në kuvend e foli publikisht dhe foli me përgjegjësi.

Nëse ju kujtohet kur dashta me fol për drekat zyrtare fillimisht ju thash se nuk e kam ndërmend me përmend asnjëemër të restaurantit edhe ajo çka ka ndodh këtu është dikush këtu prej kuvendit, prej kolegëve i ka thirr 2 a 3 restaurante edhe ju kanë thënë se ka fol me emra.

Andaj është mirë me pas pak moral dhe mos të gënjeni.

Përndryshe për rendin e punës unë mendoj që 2 pikat e para të hiqen.

**Sami Ahmeti:** kërkoj që si pikë e rendit të ditës të futet ndarja e një parcelës në fshatin Sllakovc të Epërm për nevojat e fshatit.

**Alban Hyseni**: unë tani nga shefja e VV e kuptova që përjashtimisht prej shefit të grupit të asambleistëve të LDK-së që nuk dëshiron të diskutoj për bartjen e buxhetit dhe të tjerët në parim janë dakord.

Kërkoj që çështja e bartjes së buxhetit që diskutova më herët të futet si propozim i imi si kryetar i komunës që të votohet se diskutimi është kryer që të votohet dhe të futet si pikë e parë e rendit të punës për shqyrtim në urgjencë në këtë seancë.

**Avdyl Aliu:** e keqja është që po vazhdohet me të pavërteta edhe është keq që këtu vinë edhe prej të parit të komunës.

Të deklarohen edhe kolegët se nuk është ashtu siç e tha kryetari dhe ne qëndrojmë prapa asaj.

Ju i keni mekanizmat shkoni dhe rregulloni buxhetin bartjen e mjeteve ashtu siç kërkuam ne e të gjithë shefat tjerë.

Bëjeni aneks kontratëm ashtu siç e ke bërë në muajin prill dhe lironi të pranishmit këtu e jo ti mbani peng.

**Krenare L. Kqiku:** unë dua të ndërlidhem nuk janë këto fjalë të pavërteta unë në momentin që u votua rendi i ditës për vazhdimin e seancës së IV që në përfundim të seancës së IV para fillimit të seancës së V gjitha grupet shefat e grupeve bashkë me kryesuesin dhe kryetarin nëse është e nevojshme ulemi dhe e diskutojmë edhe konsultohemi rreth bartjes së mjeteve.

Ju e dini shumë mirë edhe prej praktikave edhe prej të kaluarës, ju e dini më mirë se ne që ky raport nuk mundet me u ndryshsu ashtu siç doni ju, vet ligji i financave nuk e lejon një gjë të tillë.

**Nazim Gagica:** unë në radhë të parë kërkoj prej gjithë kolegëve të mi ka ndryshuar sjellja në këtë kuvend.

Edhe në seancën e IV pam debate joetike, sjellje joetike e lëvizje prej karrige në karrigë qoftë drejtori e bën këtë sfilatë, qoftë këshilltari i ndërron tavolinat, bëjnë debate dikush prej këtij këndi ku ja kemi humb kuptimin këtij kuvendi.

Ju lus së pari të ktheheni në një standard normal të funksionimit të këtij kuvendi përndryshe kështu nuk bën.

E dyta ju lus të mos flisni në emrin tonë sepse secili këtu prezanton veten, ne, unë nuk shkova në takim me z. Hyseni sepse nuk kam qenë as atëherë ju e dini.

unë kam një propozim ashtu siç u dakorduam propozoj që në rend të ditës të futet bartja e mjeteve për punëtorët teknik sipas premtimit të kryetarit të komunës, bartja e mjeteve për Handikosin dhe Shoqatën e të verbërve, sipas vendimit të lëshuar në kuvend dhe bartja e mjeteve për projektin e varrezave të dëshmorëve, shoqata Pema.

**Alban Hyseni:** edhe njëherë po e përsëris nuk ka mundësi që bartja e buxhetit me u propozu me pika, duhet të gjitha përnjëherë

Në shkurt kur ka qenë koha me u bart buxheti kjo temë tash ju vet po përmendni takimin e tetorit, në tetor është fol për bartje të buxhetit.

**Gentrit Murseli:** më herët për pyetjen që parashtrova pata dëshirë të jep drejtori i DKRS përgjigjjen por meqenë se është kryetari i komunës këtu ky po besoj se është edhe më kompetent se ai.

Më herët kur e mori fjalën kryetari që të diskutoj për çështjen e bartjes së mjeteve e tha që kam mbet unë pa i nda mjetet financiare për organizatat joqeveritare që kanë fituar në shpalljen publike nga DKRS.

A ka mundësi ju me votu bartjen e mjeteve sepse organizatat nuk po munden me i marr ato mjete?

Ky është gabim trashanik i DKRS unë po ta përsëris në momentin që drejtoria e shpall një thirrje publike për me apliku organizatat joqeveritare ajo duhet me ditë paraprakisht sa ka buxhet.

Nuk është faji i asnjë anëtari të kuvendit këtu as të pozitës, as të opozitës, as të qeverisjes.

Pse DKRS ka nda në shpalljen publike shumë mjete në pozicion se sa i ka pas prej fillimit dmth ajo e ka parashiku që me bartje të mjeteve paskan me i dal ato të holla e tash organizatat joqeveritare po më dërgojnë kërkesa për takim si kryesues i Komitetit për Kulturë, Rini dhe Sport për një faj që asnjë anëtar i kuvendit nuk e ka.

E dyta dua të them që duhet me qenë të sinqertë buxhetin për vitin 2024 e keni të votuar prej anëtarëve të kuvendit.

**Alban Hyseni:** nuk po më kujtohet nëse e përmenda që thash se ju i keni fajet për buxhetin.

z. Bujar Nevzati ka qenë në takimin për të cilin po pretendoj që ka ndodh dhe e lus shumë që të më korrigjon më thuaj se jam duke gënjyer para të gjithëve.

Në atë takim ku kemi diskutuar për buxhetin 2024 unë e kam njoftuar z. Nevzatin, z. Aliu, Krenarja ka qenë aty që unë si kryetar komune kam projekte të cilat do të vinë me bartje te buxhetit që të kërkoj mbështetjen e juaj.

Për atë arsye i kemi rritë subvencionet në DKRS, mallra dhe shërbime në gjithçka se është buxhet i komunës.

Po kërkoj edhe njëherë që propozimi që unë e kam sjell në kuvend të futet si pikë e rendit të ditës pra fillimisht të votohet prej asamblesë e më pas të votohet ashtu siç e kemi sjell propozimin.

**Bujar Nevzati:** unë edhe pse më herët e dhash qëndrimin e PDK-së edhe kërkova që të mbahet në seancën në vazhdim pas këtyre ishte propozim i imi unë tani do të jap qëndrimin e PDK-së.

Bartja e mjeteve vetanake për vitin 2023 dhe 2024 PDK e ka analizuar dhe shqyrtuar propozimin e kryetarit të komunës për bartjen e mjeteve buxhetore nga viti 2023 dhe ka konstatuar vlerën se ky buxhet i propozuar për bartjen është i parealizueshëm.

Si pasojë e ndëshkimeve të mëdha në realizimin e procedurave të projektimit, kontraktimit dhe ekzekutimit të projekteve sidomos atyre kapitale gjë që është dëshmuar edhe vitin ekaluar për të cilat do të paraqesin faktet tona lidhur me planifikimin e buxhetit për vitin 2023 / 2024 dhe ma bartjen e mjeteve buxhetore te vitit 2022 në vitin 2023.

Në vendimin e kuvendit komunal për vitin 2023 për bartjen e mjeteve buxhetore nga të hyrat vetanake të vitit 2022 janë votuar nga PDK këto propozime të kryetarut të komunës:

1.87000.49 € për projektin e infrastrukturës nëntokësore të rrugës Adem Jashari.

500.000 € për projektij e rrugës Hamdi Kurteshi

26.000 € për projektin e ndërtimit të ambulantës në fshatin Uglar.

100.000 € për projektin e zjarrfikësve.

20.000 € për blerjen e veturës për QKMF nuk është realizuar fare në vitin 2023.

30.000 € për ndërtimin e fermerëve te bunari i Përlepnicës.

Pra për këto projekte ju kryetar i keni propozuar kuvendit komunal që nga bartja e mjeteve të vitit 2022 të ndahen buxhet në vlerë prej 1.200.000 € por asnjë nga këto nuk keni shpenzuar për projektet në vitin 2023.

Buxheti për vitin 2024 është bërë edhe me votat edhe propozimet e PDK-së dhe partive tjera opozitare për projektet që janë tepër urgjente për qytetarët e Gjilanit dhe ju kryetar i komunës nuk keni kryer punë dhe nuk keni respektuar e zbatuar marrëveshjen për projektet tona si psh buxhetin në vlerë prej 320.000 € për projektin tonë të propozuar për ndërtimin e rrugës për varrezat e reja në fshatin Shillovë.

Ju fare nuk keni bërë asnjë hap në këtë drejtim ndërsa gjendja është e jashtëzakonshme te varrezat aktuale të qytetit.

Buxhetin në vlerë prej 340.000 € për projektin tonë të propozuar për asfaltimin e rrugës Malishevë ende nuk është kontraktuar operatori ekonomik dhe gjasat për me u realizu këtë vit janë fare të vogla.

Për buxhetin në vlerë prej 200.000 € për projektin e funksionalizimit te fshati i lumtur asnjë veprim nuk e keni ndërmarr.

Për buxhetin në vlerë prej 300.000 € për vazhdimin e rregullimit të platos mbi lumin Mirusha që ju kryetar asnjë punë të vetme për 3 vite nuk i keni bërë.

Poashtu për projektet tjera buxhetore për këtë vit janë këto për projektin e ndërtimit të ambulantës në lagjen Fidanishtja në vlerë prej 160.000 € asnjë veprim nuk është bërë nga ana e juaj, për projektin e ndërtimit të shtëpive të komunitetit për persona të moshuar është ndarë buxhet nga qeveria e Kosovës në vlerë prej 386.000 € dhe asnjë veprim, asnjë punë konkrete.

Për zbatimin e vendimit të kuvendit komunal për menaxhimin e parkingjeve gjegjësisht nga ana e ndërmarrjes “Stacioni i Autobusëve”.

Ka edhe dhjetëra të tjera të planifikuara në buxhetin komunal por të cilat nuk jeni në gjendje ti realizoni.

Rasti i stadiumit të qytetit ku ministria e ka marr kompetencat komunës së Gjilanit është tejet rrëfyes për qeverisjen e komunës tonë dhe tifozëve gjilanas.

Marr parasysh të gjitha ato projekte të planifikuara të buxhetit komunal në vlerë prej 2.9000.000€ dhe paaftësisë së ekzekutivit dhe qeverisjes tuaj të zhvilluar procedurat e prokurimit, tenderimit dhe realizimit.

Ne vlerësojmë dhe konstatojmë se për të gjitha këto dështime kryefajtor jeni ju kryetar, e keni kot që të fajsoni kuvendin komunal për bllokimin e projekteve sepse për asnjë projekt të lartcekur por edhe për projektet tjera nuk ështe askush pengesë përveç mospunës të qeverisë komunale.

PDK nuk e përkrah këtë propozim për bartjn e mjeteve buxhetore dhe nuk do të votoj përderisa të realizohen këto kërkesaa nga ekzekutivi këto veprime.

1. Hartimi i gjitha projekteve që janë buxhetuar në këtë vit dhe zhvillimi i procedurave të tenderimit dhe kontraktimit të projekteve të buxhetuara për vitin 2024.
2. Raportimi në kuvendin komunal nga ana e kryetarit për të gjitha projektet e panisura këtë vit.
3. Kthimi i të gjitha përgjigjjeve të cilat PDK-ja i dërgon me shkrim për muaj të tërë e ju nuk i evidentoni kërkesat tona në qasje në dokumente publike.
4. Raportin financiar për 8 mujor të vitit 2024.
5. ndarjen e bursave për student.
6. zbatimin e vendimit të kuvendit komunal dhe ekzekutimin e pagesave për subvencionimin e shoqatave për persona me aftësi të kufizura
7. Miratimin e vendimit nga ana e kuvendit komunal për rritjen e pagave për punëtorët e Tregut sepse ju kryetar keni bërë shkelje ligjore në muajin shkurt duke anashkaluar vendimmarrjen në kuvend.
8. Zbatimin e vendimit komunal për menaxhimin e parkingjeve të qytetit
9. Sjelljen e planit zhvillimor komunal për miratim nga ana e kuvendit komunal sepse si pasojë shumë projekte madhore për Gjilanin nuk po mund të nisin janë varrezat e qytetit.
10. Shikimi i të gjitha 16 vendimeve një nga një të paligjshme nga ana e kuvendit komunal ashtu siç kemi kërkuar ne si PDK.

**Ismajl Kurteshi:** sot po diskutojmë për 2 milionë e gjysmë të cilat munden me humbën dhe mos me i shfrytëzu qytetarët e Gjilanit ose atyre mjeteve me ju gjetë vend të duhur dhe me i shpërnda aty ku duhet.

Këtu më tepër po flitet për fajtorët dhe mirë është që po flitet për fajtorët, këtu ska të pafajshëm, as kryetari nuk është i pafajshëm bile ka faj shumë, as ne këshilltarët sjemi të pafajshëm, administrata është e pafajshme.

Të tjerët të gjithë jemi fajtor dhe nëse këto mjete nuk ndahen barra bie mbi ne dhe unë mendoj që ne diskutojmë për gabimet e për fajtorë.

Ne duhet me diskutu për mënyrën që këto mjete mos të humbin dhe të shkojnë në dorën e nevojtarëve të komunës së Gjilanit e ajo është në dorën tonë.

**Avdyl Aliu:** fjala e fundit që mu kujtua prej diskutimeve është inati edhe po nisem prej inatit.

I keni fituar zgjedhjet ju kemi uruar në mënyrën më të mirë dhe ju kemi ofruar mbështetjen tonë dhe ekspertizën tonë.

Nëse të kujtohet kam thënë se e ke argat Lutfi Hazirin për gjithçka se nuk ka inati me ty të punoj për projektet që tri e sheh të arsyeshme me punu por atë e ke shmang për inati.

Ti je zgjedh kryetar komune krejt ne mundemi me pas ngapak inati por ti nuk guxon hiq me pas inati.

**Bujar Nevzati:** kryetar drejtoreshën e Financave e ke aty edhe Zyrën Ligjore mjetet keni të drejtë me i nda, të ngritët drejtoresha dhe të deklaron që nuk ka të drejtë me i nda këto që po kërkojmë me i dhanë.

**Nazim Gagica**: unë më tepër kam një kërkesë kolegiale, shoqërore, vëllazërore jemi në një situatë të jashtëzakonshme për shkak të grevës edhe kemi të bëjmë me një kategori shumë të ndishme.

Edhe njëherë kisha bërë kërkesë edhe juve kolegë ne absolutisht nuk jemi për me ngul këmbë që nuk do ti votojmë edhe projektet e tjera por që sot jemi ardhën në këtë pikë ti votojmë këto kërkesa që janë emergjente le të dalin njerëzit prej grevës dhe ne do të ulemi bashkarisht.

Unë asnjë kërkesë nuk e kampër mjete të buxhetit të jeni mëse të bindur koordinohu me 2 subjekte politike.

**Alban Hyseni:** me gjithë mirëkuptimin edhe njëherë po e përsëris kërkesën që e kemi sjell është për shpenzim të mjeteve.

Nuk ka gjasa teorike me këto pengesa që bëhen me procedura të prokurimit problemet që krijohen artificialisht.

Për gjithçka që keni pyetje për të cilat nuk është mirë të flasim para kamerave por është mirë tju themi juve direkt.

Unë po ju sqaroj çdo gjë por nëse pretendoni me hy në buxhet në këtë kohë veç procedurat e prokurimit në rastin ideal na marrin 3 muaj ku nuk ka ankesë.

**Sami Ahmeti:** ne e kemi një ndarje që është bërë më herët por nuk e kemi saktësisht me ditë sa?

**Alban Hyseni:** unë nuk po e kuptoj se po më ktheni mbrapa dhe dola në fillim këtu dhe ju thash se është një propozim i ri.

Unë nuk po i përmendi kategoritë se sa janë nda por po i përmendi specifikisht në secilën mënyrë dhe në secilin projekt se për çka do të shpenzohen mjetet.

***Me 11 vota për, 15 kundër nuk miratohet propozimi i kryetarit Alban Hyseni.***

***Me 18 vota për miratohet propozimi i këshilltarit Nazim Gagica.***

**Sadri Arifi:** me gjithë respektin që ju doni me i ndihmu kësaj kategorie një gjë duhet ta keni të qartë këtë moment.

Ne nuk mund ta nxjerrim një vendim në qoftë se ekzekutivi nuk ma bjen mua një specifikacion çka ju po kërkoni atëherë ju keni votuar kot.

***Me 19 vota për pika 1.1 hiqet nga Rendi i punës.***

***Me 19 vota për pika 1.2 shtyhet për seancën e radhës.***

***Me 19 vota për pika 1.3 shtyhet për seancën e radhës.***

***Me 19 vota pëe miratohet propozimi i këshilltarit Sami Ahmeti.***

***Me 19 vota për miratohet Plani Lokal për Cilësi të Ajrit.***

***Me 19 vota për miratohet Plani i punës.***

**Rendi i punës**

**Nazim Gagica:** ju falënderoj për përkrahjen e juaj për një situatë të jashtëzakonshme të krijuar në Gjilan ku jam i bindur dhe besoj shumë që përkrahjen do ta kemi për kërkesat legjitime të punëtorëve të Tregut e gjithashtu edhe vendimet që do të dalin nga ky kuvend janë në plotni të plotë me ligjin me gjitha të drejtat për me u realizu kërkesa e punëtorëve të Tregut, Handikosit, Shoqatës së të Verbërve dhe të tjerëve.

**Avdyl Aliu:** është një çështje për të cilën nuk jemi duke u marr vesh por jemi duke u marr qe sa ditë me këto çështje, me këto kërkesa dhe nevoja të të pranishmëve këtu, jemi marr edhe me media edhe kemi tregur gatishmërinë tonë.

**Bujar Nevzati:** edhe ne si grup e mbështesim propozimin e z. Gagica që ka qenë, unë edhe para se me fillu seanca e V jam konsultuar me Zyrën ligjore , jam konsultuar edhe me shefin e Financave dhe kemi të drejtë me marr vendim me i nda mjetet e nevojshme për këto kategori të nevojshme.

***Me 18 vota për miratohet propozimi nga Nazim Gagica.***

* 1. **Plani Lokal për Cilësi të Ajrit**

***Me 18 vota për miratohet Plani Lokal për Cilësi të Ajrit propozim nga Imran Haziri.***

***Me 18 vota për, 1 abstenim miratohet kërkesa e fshatit Sllakovc për ndarjen e një parcele për nevojat e fshatit propozim nga Sami Ahmeti.***

 **Procesmbajtësja: Kryesuesi i KK**

**Arbresha Ismaili- Hyseni Kushtrim Kadriu**